Federico Bahamontes
<s>Federiko Martin Bamontes (, Santo Domingo-Kaudilja, 9. jun 1928) bivši je španski profesionalni biciklista, rođen u Toledu kao Alehandro Martin Bamontes.</s><s>Profesionalac je bio od 1953. do 1965. godine.</s><s>Bamontes je bio poznat kao izuzetan brdaš, pobednik je Tur de Fransa 1959. godine i dva puta je završavao pa podijumu, a osvajao je šest puta brdsku klasifikaciju.</s><s>Bamontes je dva puta osvajao brdsku klasifikaciju na Vuelti, a ima i jedno drugo mesto u generalnom plasmanu.</s>

<s>Karijera 
Bamontes je rođen u Toledu.</s><s>Njegova porodica je razorena tokom španskog građanskog rata i njegov otac Julijan je sa njima pobegao u Madrid.</s><s>Tamo je otvorio tezgu sa voćem i povrćem, a Baamontes je radio kao dostavljač.</s>

<s>Baamontes je počeo amatersku karijeru ’40-ih godina, a prvu trku je pobedio 1947. godine.</s><s>Godine 1950. je završio drugi na nacionalnom prvenstvu za amatere, 1952. osvojio je trku Vuelta Albasete za amatere, a profesionalnu karijeru počeo je 1953. godine.</s><s>Prvu pobedu kao profesionalac ostvario je na trci u Sardineru.</s><s>Naredne godine osvojio je trku Nica—Mont i vozio je Tur de Frans po prvi put.</s><s>Španski selektor mu je rekao „pokušaj da osvojiš”.</s><s>Nije osvojio Tur, ali jeste brdsku klasifikaciju.</s>

<s>Baamontes je bio specijalista za uspone i dobio je nadimak „Orao iz Toleda”.</s><s>1955. je ostvario osam pobeda, a 1956. nijednu, a osvojio je brdsku klasifikaciju na Điro d’Italiji, dok je Tur de Frans završio na četvrtom mestu.</s><s>1957. je osvojio drugo mesto na Vuelta a Espanji i brdsku klasifikaciju te i naredne godine, kada je završio na šestom mestu.</s><s>1958. je osvojio i na Turu brdsku klasifikaciju po drugi put, uz dve etapne pobede, a u generalnom plasmanu je završio na osmom mestu.</s><s>Pre Tura osvojio je nacionalno prvenstvo.</s>

<s>Godine 1959. osvojio je etapu na Vuelta a Espanji, dve etape na Turu Švajcarske i drugo mesto na nacionalnom prvenstvu.</s><s>Na Tur de Fransu, Baamontes nije bio favorit, ali je stekao prednost nakon ranog bega na etapi u Pirinejima, a zatim je pobedio na brdskom hronometru.</s><s>U Alpima je išao zajedno sa Šarlom Golom i povećao je svoju prednost u Grenoblu.</s><s>Iako su Francuski vozači Anri Anglad i Žak Anktil smanjili svoj zaostatak, nisu uzeli dovoljno vremena da ugroze Baamontesa, koji je osvojio Tur sa četiri minuta ispred Anglada, osvojio je i brdsku klasifikaciju.</s>

<s>Anktil je izviždan kad je završio Tur na Parku Prinčeva, jer su gledaoci shvatili da su on i ostali vozači pustili Baamontesa radije da pobedi nego Anglada.</s><s>Francuski nacionalni tim je uništavalo unutrašnje rivalstvo.</s><s>Anglada je zastupao agent Rodžer Pil, a ostale Danijel Duset.</s><s>Njih dvojica su kontrolisali sav biciklizam u Francuskoj.</s><s>Duset je shvatio da njegovi vozači moraju da pobede Baamontesa ili da se pobrinu da Anglad ne trijumfuje.</s><s>Pošto nisu mogli da pobede Anglada, odlučili su se da puste Baamontesa da pobedi.</s>

<s>Godine 1960. je napustio Tur tokom druge etape, a 1961. nije učestvovao na Turu, a ostvario je pet pobeda u sezoni.</s><s>1962. osvojio je brdsku klasifikaciju na Turu, uz jednu etapnu pobedu.</s>

<s>Godine 1963.</s><s>Anktil se osvetio Baamontesu i pobedio ga na Turu.</s><s>Anktil i Baamontes su pokazali dobru formu u Alpima i na jednoj etapi su bili prvi i drugi, sa tri sekunde razlike.</s><s>Ipak, Baamontesov cilj da osvoji još jednu brdsku klasifikaciju sprečio ga je da ode u beg sa Anktilom na etapi do Šamonja, a nakon pobede na hronometru, Anktil je osvojio četvrti Tur, sa tri minuta ispred Baamontesa.</s><s>Baamontes je izjavio da je izgubio Tur zbog dogovora Anktila i organizatora Tura, Žaka Godea.</s>

<s>Anktil je 1964. osvojio svoj peti Tur, 4.40 ispred Baamontesa koji je osvojio treće mesto, dok je drugi bio Remon Pulidor.</s><s>Baamontes je te godine osvojio brdsku klasifikaciju šesti put.</s>

<s>Zadnju pobedu u karijeri, Baamontes je ostvario u Monžuiku 1965. godine, a na Tur de Fransu se mučio i odustao je na desetoj etapi.</s>

<s>Kraj karijere 
Nakon kraja karijere, Baamontes je pokrenuo radnju bicikala i motora u Toledu, dobijao je pisma svake nedelje.</s><s>2013. na proslavi stotog Tur de Fransa, Baamontes je proglašen najboljim brdašem u istoriji Tura, uz Rišara Virenka.</s><s>Nagradu mu je uručio predsednik Francuske, Fransoa Oland.</s>

<s>Spoljašnje veze</s>

<s>Profil na biciklističkoj arhivi
 Rezultati Federika Baamontesa na Tur de Fransu
 Knjiga Orao iz Toleda</s>

<s>Španski biciklisti
Pobjednici Tour de Francea
Pobjednici brdske klasifikacije Tour de Francea
Pobjednici brdske klasifikacije Giro d'Italije
Pobjednici brdske klasifikacije Vuelta a Españe</s>

